Sprenger saavutti ensimmäisen arvokisamitalinsa Melbournessa käydyissä Kansainyhteisön kisoissa 2006 voittamalla kultaa 4 × 100 metrin sekauintiviestissä. Shanghain lyhyen radan MM-kilpailuissa 2006 hän ui sekaviestijoukkueessa vain alkuerissä eikä menestynyt henkilökohtaisilla matkoilla. Pekingin olympialaisissa 2008 hän saavutti sekauintiviestissä hopeaa sekä karsiutui 100 metrin rintauinnin välierissä ja 200 metrin rintauinnin alkuerissä.